BASES REGULADORAS DA CONCESION DE SUBVENCIONS PARA FESTAS PARROQUIAIS E ACTIVIDADES CULTURAIS E EDUCATIVAS PARA O ANO 2015
ADMINISTRACIÓN LOCAL — Municipal — Lalín (Subvencións, 08/05/2015)

O Concello de Lalín convoca axudas para a celebración de festas parroquiais e para a realización de actividades culturais e educativas para o ano 2015, conforme ás seguintes bases aprobadas pola Xunta de Goberno Local en sesión extraordinaria celebrada o día 28 de abril de 2015.1.1.—Esta convocatoria ten por obxecto establecer os criterios e procedementos para a concesión de axudas destinadas a financiar programas de actividades de carácter cultural e educativo promovidas por asociacións, centros educativos e entidades sen ánimo de lucro de Lalín, así como a celebración de festas parroquiais, que se realicen dentro do termo municipal de Lalín ao longo do ano 2015, de acordo cos principios de publicidade, transparencia, concorrencia competitiva, obxectividade, igualdade e non discriminación.1.2.—O procedemento de concesión das subvencións establécese de conformidade ao disposto no artigo 25 da Lei 7/1985 do 2 de abril, Reguladora das Bases do Réxime Local; no Regulamento de Servizos das Corporacións Locais; na Lei 5/1997, de Administración Local de Galicia; na Lei 38/2003, do 17 de novembro, Xeral de Subvencións e no seu Regulamento aprobado por Real Decreto 887/2006, do 21 de xullo, na Lei 9/2007 de Subvencións de Galicia, así coma na Base 25 de Execución do Presuposto do Concello para o exercicio 2015, e respectando o establecido na Lei Orgánica 15/1999, de 13 de decembro, de Protección de Datos de Carácter Persoal.1.3. Convócanse subvencións polos seguintes importes e con cargo ao crédito consignado nas seguintes aplicacións orzamentarias: Son gastos subvencionables nesta convocatoria os gastos correntes, excluídos os gastos en investimentos ou restantes de capital, derivados de: 2.1.—CELEBRACIÓN DE FESTAS PARROQUIAIS: Poderán ser obxecto de subvención as actuacións de bandas de música, grupos de gaitas e charangas dos constituídos no Concello de Lalín, que teñan lugar con motivo da celebración de festas das distintas parroquias.2.2.—ACTIVIDADES CULTURAIS: Poderán ser obxecto de subvención a realización de programas ou actividades culturais tales como celebracións tradicionais, homenaxes, exposicións, viaxes culturais, encontros, conferencias, estudios, etc, e en xeral, calquera actividade que teña como finalidade a promoción e divulgación dos valores culturais. En ningún caso se considerarán gastos subvencionables os derivados da organización de xantares ou outros asimilables, salvo que se trate de eventos gastronómicos arraigados ou que formen parte da propia actividade cultural.2.3.—ACTIVIDADES DE CARÁCTER EDUCATIVO: Poderán ser obxecto de subvención as viaxes educativas e culturais ou a realización de diferentes actividades tales como celebracións, homenaxes, actividades formativas, exposicións, obradoiros, encontros ou conferencias, etc, e en xeral, calquera actividade que teña como finalidade a conservación, promoción e divulgación dos valores culturais e educativos para os máis novos. Non poderán ser obxecto de axuda na presente convocatoria as actividades subvencionadas ou financiadas no mesmo exercicio a través doutras convocatorias ou convenios asinados co Concello de Lalín. Así mesmo, tampouco serán subvencionables aquelas actividades polas que sexa preciso pagar unha taxa o prezo municipal. Ao abeiro destas bases só se subvencionará unha única actividade por entidade, salvo no caso de aquelas asociacións que soliciten ademais axuda para a celebración das festas parroquiais. Neste caso subvencionaranse, se procede, ámbalas dúas actividades. As achegas concedidas ao abeiro desta convocatoria son compatibles con outras que puideran obter os beneficiarios doutras administracións públicas, sempre e cando o importe total do conxunto das mesmas non supere o custo total da actividade subvencionada. Os interesados deberán facer constar a denominación da actividade para a que se solicita a subvención e indicar se se trata de axudas para a celebración das festas parroquiais, para a realización de actividades culturais ou para a realización de actividades educativas.3.1.—Terán a consideración de beneficiarios da subvención os destinatarios dos fondos públicos, que deben realizar a actividade que fundamentou o seu outorgamento e que se atopen na situación que lexitime a súa concesión.3.2.—Poderán solicitar as subvencións as persoas físicas, persoas xurídicas e agrupacións de persoas físicas ou xurídicas, públicas ou privadas, sempre que cumpran os seguintes requisitos: a) No caso das asociacións, estar legalmente constituídas. b) As persoas físicas deberán estar empadroadas no Concello de Lalín na data de publicación das presentes bases no Boletín Oficial da Provincia. c) As asociacións deberán ter o seu domicilio social en Lalín e estar inscritas no Rexistro Municipal de Asociacións na data de publicación das presentes bases no Boletín Oficial da Provincia. d) Carecer de fins de lucro. e) Desenvolver as súas actividades total ou parcialmente no termo municipal do Concello de Lalín. f) Non ter pendente de xustificar ningunha subvención concedida polo Concello de Lalín. g) Estar ao corrente das súas obrigas tributarias, coa Seguridade Social e co Concello de Lalín.3.3.—Excepcionalmente, poderán presentar solicitude de subvención para programas considerados de especial relevancia por razóns de interese social as agrupacións veciñais ou comités organizadores de actos específicos que cumpran os requisitos sinalados no apartado anterior.3.4.—Respecto das actividades educativas, poderán solicitar a subvención os centros públicos de ensino do Concello de Lalín, aquelas entidades ou asociacións que desenvolvan accións de carácter formativo para persoas con necesidades especiais e as ANPAS dos centros públicos de ensino e conservatorios de titularidade pública do Concello de Lalín. Os soclicitantes deberán cumprir os requisitos indicados no apartado 3.2. 3.5.—En calquera caso, non poderán ter a condición de beneficiario aquelas persoas ou entidades nas que concorran as circunstancias enumeradas no artigo 13 da Lei 38/2003, do 17 de novembro, Xeral de Subvencións e no artigo 10 da Lei 9/2007, de 13 de xuño, de subvencións de Galicia. As axudas outorgaranse baixo os principios de publicidade, transparencia, concorrencia competitiva, obxectividade, igualdade e non discriminación. Terán carácter voluntario e eventual e non serán invocables como precedente. O importe da subvención en ningún caso poderá ser de tal contía que, illadamente ou en concorrencia con outras subvencións, axudas, ingresos ou recursos, supere o custo da actividade subvencionada. As solicitudes e demais documentación presentaranse exclusivamente e de xeito obrigatorio nos modelos normalizados establecidos a tal efecto, salvo no caso da memoria da actividade, que poderá presentarse en formato libre sempre que recolla os contidos que se establecen no modelo da mesma. Ditos modelos facilitaranse no Rexistro Xeral do Concello, nos servizos de Cultura e Xuventude e na páxina web do Concello de Lalín www.lalin.org.Non se admitirán aquelas solicitudes que non sexan presentadas nos modelos normalizados, sen prexuízo da correspondente notificación aos solicitantes para a perceptiva subsanación de erros ou defectos. As solicitudes deberán presentarse no prazo de un mes contado a partir do día seguinte ao da publicación destas Bases no Boletín Oficial da Provincia. Entenderase como último día do prazo de presentación de solicitudes o correspondente ao mesmo ordinal do día da publicación. Se o último día fose inhábil, entenderase prorrogado ao primeiro día hábil seguinte, e se no mes de vencemento non houbese día equivalente ao inicial do cómputo, entenderase que o prazo expira o último día do mes. No entanto, o órgano competente poderá resolver ao longo do exercicio orzamentario aquelas solicitudes que, por circunstancias novas ou por causas imprevisibles e excepcionais, non puideran presentarse no prazo sinalado, sempre e cando exista crédito para elo. As solicitudes deberán ser presentadas no Rexistro Xeral do Concello de Lalín ou a través de calquera das formas previstas no artigo 38.4 da Lei 30/1992. As asociacións que reúnan os requisitos establecidos na Base 3 poderán presentar a súa solicitude xunto coa seguinte documentación: 1.—Documentación relativa á entidade e ao seu representante: a) Documento acreditativo do acordo da entidade de acollerse á presente convocatoria e da designación da persoa que asina a solicitude e que actúa en todo o procedemento na súa representación. Anexo I. b) Fotocopia compulsada do CIF da entidade solicitante e do NIF do representante. c) Declaración responsable do representante da entidade relativa a que a documentación que obra en poder do Concello, aos efectos do Rexistro Municipal de Asociacións, se atopa debidamente actualizada, así como de que a entidade non está incursa en ningunha das circunstancias a que se refire o artigo 13 da Lei Xeral de Subvencións e no artigo 10 da Lei 9/2007, de 13 de xuño, de subvencións de Galicia e que imposibilita obter a condición de beneficiario de subvencións. Anexo II. d) Certificación acreditativa dos cargos representativos. Anexo VI. e) Certificación orixinal recente dos datos bancarios do solicitante, expedida pola entidade bancaria. f) Certificación relativa a estar ao corrente coas obrigas tributarias e fronte á Seguridade Social. O solicitante da subvención poderá asinar o documento polo que autoriza ao Concello de Lalín a solicitar da Axencia Estatal de Administración Tributaria e da Seguridade Social os datos relativos ao cumprimento das súas obrigas. Anexo VII e Anexo VIII. Así mesmo, comprobarase de oficio a ausencia de débedas do solicitante Concello de Lalín.2.—Documentación propia relativa ás actividades para as que se solicita a subvención: Para cada unha das actividades para as que se solicite subvención: a) Tipo de subvención solicitada segundo a actividade que se pretende realizar (axudas para a celebración das festas parroquiais, axudas para a realización de actividades culturais ou axudas para a realización de actividades educativas). No caso de que se solicite axuda para a actuación de banda de música deberá especificarse a categoría da banda de acordo co establecido na Base 7. b) Memoria explicativa das actividades que se pretenden realizar, con especificación da data e lugar de celebración, obxectivo e número de beneficiarios. A memoria deberá describir, o máis detalladamente posible, a actividade para a que se solicita a axuda. Anexo III. c) Orzamento detallado de ingresos e gastos da actividade con expresión do financiamento previsto, e contía do importe que se solicita ao Concello en concepto de subvención. Anexo IV. d) Declaración responsable na que se indiquen as subvencións solicitadas e as que foron concedidas para o mesmo fin ou actividade, procedentes de calquera administración ou ente público ou privado. Anexo V. Para a presentación de solicitudes de axudas para a celebración de festas parroquiais que non se realicen a través dunha asociación, deberá constituírse unha de comisións de festas, que deberá nomear a un presidente que actuará como representante da mesma en todo o procedemento, e que será o beneficiario da subvención. Neste caso deberá acompañarase a seguinte documentación: a) Documento acreditativo, segundo modelo normalizado, da constitución da comisión de festas e da designación do Presidente, que actuará en representación da mesma. Anexo I Bis. b) Fotocopia do NIF do solicitante e certificado do empadroamento no Concello de Lalín. c) Declaración responsable do solicitante relativa a non estar incurso en ningunha das circunstancias a que se refire o artigo 13 da Lei Xeral de Subvencións e no artigo 10 da Lei 9/2007, de 13 de xuño, de subvencións de Galicia e que imposibilita obter a condición de beneficiario de subvencións. Anexo II Bis. d) Memoria explicativa con especificación da data e lugar de celebración, obxectivo e número de beneficiarios. No caso de que se solicite axuda para a actuación de banda de música deberá especificarse a categoría da banda de acordo co establecido na Base 7. Anexo III Bis. e) Orzamento detallado de ingresos e gastos da actividade con expresión do financiamento previsto, e contía do importe que se solicita ao Concello en concepto de subvención. Anexo IV Bis. f) Declaración responsable na que se indiquen as subvencións solicitadas e as que foron concedidas para o mesmo fin, procedentes de calquera administración ou ente público ou privado. Anexo V Bis. g) Certificación relativa a estar ao corrente coas obrigas tributarias e fronte á Seguridade Social. O solicitante da subvención poderá asinar o documento polo que autoriza ao Concello de Lalín a solicitar da Axencia Estatal de Administración Tributaria e da Seguridade Social os datos relativos ao cumprimento das súas obrigas. Anexo VII e Anexo VIII. Así mesmo, comprobarase de oficio a ausencia de débedas do solicitante co Concello de Lalín. A documentación que se entregue fotocopiada deberá ser compulsada e calquera defecto, erro ou ausencia na súa presentación terá que ser emendado no prazo máximo e improrrogable de 10 días contados dende o seguinte á notificación do requerimento, indicándolle que se non o fixese entenderase que desiste da súa solicitude. A presentación de solicitudes de subvención ao abeiro das presentes bases implicará a aceptación do contido íntegra das mesmas. A instrución do procedemento corresponderalle a un técnico do concello, que realizará de oficio cantas actuacións estime necesarias para a determinación, coñecemento e comprobación dos datos en virtude dos cales debe formularse a proposta de resolución, comprendendo as actividades descritas no artigo 24 da Lei 38/2003 Xeral de Subvencións. No expediente de concesión das subvencións deberá figurar o informe do órgano instrutor no que se constate que da información que obra en cada expediente individual se desprende que os beneficiarios cumpren os requisitos esixidos. Constituirase unha Comisión Avaliadora que estará composta por: — O/A concelleiro/a delegado/a de Facenda. — O/A Concelleiro/a delegado/a da área de Cultura. — O/A Concelleiro/a delegado/a da área de Xuventude. — Un técnico ou persoal adscrito ao departamento de cultura, ou persoa na que se delegue. — Un técnico ou persoal adscrito ao departamento de xuventude, ou persoa na que se delegue — O Secretario da Corporación, que actuará ao mesmo tempo como secretario da Comisión Avaliadora, ou persoa na que delegue A Comisión Avaliadora valorará as solicitudes presentadas segundo os criterios establecidos na Base 7, e elaborará un acta na que se emita informe no que se concrete o resultado da avaliación efectuada. A Comisión Avaliadora terá competencia para a interpretación das Bases no caso de que poida xurdir algunha incidencia ao respecto. A tal efecto, deberá deixar constancia daquelas interpretacións que no seu caso xurdan ou ben na acta ou ben en informe elaborado a tal efecto, correspondendo en última instancia á Xunta de Goberno Local a aprobación das mesmas. O órgano instrutor, á vista do expediente e da acta da Comisión Avaliadora, formulará proposta de resolución á Xunta de Goberno Local, órgano competente para resolver. A proposta de resolución deberá expresar: — Relación de solicitantes aos que se propón conceder a subvención con especificación da contía de subvención proposta para cada un deles. — Especificación dos criterios seguidos, xunto coa súa valoración. — No seu caso, causas da desestimación de solicitudes presentadas ou da denegación de axudas solicitadas. Nas axudas para a celebración das festas parroquiais, só se subvencionarán as actuacións de bandas de música, grupos de gaitas ou charangas dos constituídos no Concello. Aos efectos de determinar o importe das axudas por actuación de bandas de música establécese a seguinte clasificación por categorías: — Categoría A: bandas con un mínimo de 60 músicos. — Categoría B: bandas con un mínimo de 40 músicos. — Categoría C: bandas con un mínimo de 20 músicos. As axudas serán de 500 € para as bandas de categoría A, de 400 € para as de categoría B e de 200 € para as de categoría C. A contía da axuda no caso de actuación dun grupo de gaiteiros e charangas será de 150 €. Nas axudas para a realización de actividades educativas, subvencionarase, como máximo, coas seguintes cantidades pola realización de excursións e viaxes nas que se aprecie o seu interese educativo: — Viaxes por Galicia: ata un máximo de 200 €. — Viaxes ao resto de España: ata un máximo de 300 €. — Viaxes ao estranxeiro: ata un máximo de 500 €. No caso de solicitudes para o desenvolvemento doutras actividades educativas distintas a viaxes e excursións seguirase o mesmo baremo que para as axudas para a realización de actividades culturais. Na concesión das axudas para a realización de actividades culturais, o importe da subvención poderá acadar ata un máximo do 80% do presuposto total de gasto presentado. A contía determinarase en función dos seguintes criterios: — Interese e repercusión xeral da actividade, ata 25 puntos. — Número de persoas que participan e se benefician da actividade: ata 15 puntos. — Orzamento total da actividade e contía solicitada de financiamento directamente relacionados coa actividade para a que solicita a subvención: ata 25 puntos. — Conservación e promoción dos valores culturais, artísticos, folclóricos, etc: ata 25 puntos. — Carácter periódico ou permanente das actividades obxecto da subvención e das promovidas pola entidade solicitante, en base ao número de actividades realizadas e a súa proxección futura: ata 10 puntos. Todas as actividades subvencionadas deberán realizarse ao longo do presente ano 2015. Poderán subvencionarse actividades correspondentes aos cursos escolares 2014-2015 e 2015-2016 sempre e cando ditas actividades se desenvolvan no ano 2015, e se xustifiquen con facturas con data de dito ano. A contía da subvención outorgada establecerase mediante o rateo entre os beneficiarios do importe total máximo destinado, segundo a puntuación acadada de acordo coas valoracións anteriormente indicadas. A Xunta de Goberno Local resolverá o expediente de concesión de subvencións, previo informe da Intervención Municipal. O prazo máximo para resolver e notificar a resolución do procedemento non poderá exceder de 6 meses dende a publicación da convocatoria. A notificación levarase a cabo por correo con acuse de recibo cumprindo os requisitos establecidos nos artigos 58 e 59 da Lei 30/1992. O vencemento do prazo máximo sen terse notificado a resolución lexitima aos interesados para entender desestimada a solicitude de concesión da subvención por silencio administrativo. O acordo de concesión será publicado no Taboleiro de Anuncios do Concello, segundo o establecido no artigo 18.3 da Lei 38/2003, de 17 de novembro, Xeral de Subvencións. Este acordo é susceptible de recurso conforme ao establecido na Lei 30/1992 de 26 de novembro, de Réxime Xurídico das Administracións Públicas e do Procedemento Administrativo Común e na Lei 29/1998, de 13 de xullo, reguladora da Xurisdición Contencioso-Administrativa. Os beneficiarios disporán dun prazo de 10 días, contados a partir do día seguinte ao da notificación da resolución, para comunicar a aceptación da subvención. Transcorrido dito prazo sen que se producise manifestación expresa, a subvención entenderase tacitamente aceptada, de acordo con artigo 21.5 da Lei 9/2007, do 13 de xuño, de Subvencións de Galicia. Sen prexuízo das demais obrigas establecidas no artigo 14 da Lei 38/2003 e no artigo 11 da Lei 9/2007, os beneficiarios das axudas concedidas ao abeiro destas bases quedan obrigados a: 1.—Realizar a actividade que fundamentou a súa concesión.2.—Destinar a subvención obtida á finalidade para a que foi concedida.3.—Comunicar ao Concello a obtención doutras subvencións ou axudas para a mesma finalidade procedentes de calquera administración ou entes públicos ou privados, así como a modificación das circunstancias que fundamentaran a concesión da subvención. Esta comunicación deberá efectuarse no momento en que se coñeza e, en todo caso, con anterioridade á xustificación da aplicación dada aos fondos percibidos.4.—Someterse ás actuacións de comprobación do Concello ou, no seu caso, do órgano de control competente, facilitando canta información sexa requirida ao respecto.5.—Acreditar que o beneficiario se atopa ao corrente no cumprimento das súas obrigas tributarias e fronte á Seguridade Social. A estes efectos, o solicitante da subvención poderá asinar o documento polo que autoriza ao Concello de Lalín a solicitar da Axencia Estatal de Administración Tributaria e da Seguridade Social os datos relativos ao cumprimento das súas obrigas e dos requisitos establecidos para obter, percibir e manter a subvención. Anexo VII e Anexo VIII ou Anexo VII Bis e Anexo VIII Bis. Así mesmo, comprobarase de oficio a ausencia de débedas do solicitante co Concello de Lalín.6.—Dar a axeitada publicidade do carácter público do financiamento das actividades subvencionadas, facendo constar na totalidade da publicidade ou actividade informativa que se realice por calquera medio que conta coa subvención do Concello de Lalín. Con carácter xeral, o pagamento realizarase logo da xustificación da efectiva realización da actividade. Para elo deberán cumprimentarse os modelos normalizados a tal efecto, e só se admitirán as xustificacións presentadas en ditos modelos, sen prexuízo da correspondente notificación aos beneficiarios para a perceptiva corrección de erros. A xustificación deberá realizarse mediante a presentación no Rexistro Xeral do Concello de Lalín da seguinte documentación: — Certificación do órgano competente da entidade, ou da persoa física beneficiaria, que acredite o cumprimento da actividade subvencionada, así como declaración relativa ás subvencións obtidas de outros organismos ou entidades para a mesma finalidade, e declaración responsable de que os ingresos non superan o custo da finalidade subvencionada. Anexo IX (asociacións) ou Anexo IX Bis (comisións de festas). — Conta xustificativa dos gastos, na que se determinará o custo total da actividade subvencionada, detallando as facturas ou documentos de valor probatorio no ámbito mercantil e administrativo, na que se poña de manifesto que os gastos que figuran en dita conta xustificativa se aplicaron á finalidade para a que foi concedida a axuda. Na conta xustificativa deberán relacionarse facturas por importe, como mínimo, do gasto presupostado na solicitude da subvención. Anexo X (asociacións) ou Anexo X Bis (comisións de festas). — Memoria xustificativa da actividade, na que se fará unha descrición o máis detallada posible da actividade desenvolvida. Anexo XI (asociacións) ou Anexo XI Bis (comisións de festas). — Orixinal ou copia cotexada das facturas ou documentos análogos con valor probatorio no ámbito mercantil e administrativo. O importe total das facturas aportadas deberá acadar como mínimo o importe da subvención concedida ou, no seu caso, da suma das subvencións recibidas para a mesma actividade. Os beneficiarios das subvencións deben empregar, con carácter xeral, formas de pagamento a terceiros que poidan acreditarse mediante un documento expedido por unha entidade financeira no que quede identificado o beneficiario, o importe e a data de pagamento (principalmente a través de transferencias bancarias), e só excepcionalmente poderá empregarse o pagamento en metálico cando non sexa posible outra forma alternativa. Neste último caso debrá facerse constar nas facturas de xeito claro e visible o selo do provedor, a dilixencia de factura pagada e o nome, DNI e sinatura da persoa que dilixencie o pago. Os gastos xustificados deberán axustarse aos conceptos establecidos no orzamento inicial e non serán admitidos aqueles que non teña relación directa coa actividade subvencionada. No caso de que se xustifique gasto polo 100% do orzamento presentado e/ou do importe da subvención concedida aboarase a totalidade da subvención, mentres que para o suposto de que se xustifique gasto inferior ao 100% aboarase a parte proporcional da mesma. Unha vez xustificados os gastos non se aboará máis que o importe xustificado co límite da subvención concedida. Para cobrar a axuda concedida comprobarase que os beneficiarios se atopan ao corrente das súas obrigas fiscais coa Axencia Estatal Tributaria, coa Seguridade Social e co Concello de Lalín. No en tanto, previa solicitude do interesado e de xeito excepcional, a Xunta de Goberno Local poderá acordar motivadamente o pagamento anticipado da subvención, debendo achegarse no prazo máximo de 3 meses a contar dende a data do pagamento os documentos xustificativos do gasto realizado. No caso de non aportar dita documentación o beneficiario deberá reintegrar o importe recibido no prazo concedido a tal efecto, sen perxuizo do pagamento dos intereses de demora que, no seu caso, correspondan. Para aquelas actividades que se desenvolvan antes do día 31 de agosto de 2015 o prazo de xustificación rematará o día 30 de setembro de 2015. Para o caso das festas parroquiais ou actividades puntuais que se celebren nos meses de setembro a decembro, deberá presentarse a xustificación no prazo máximo dos 10 días posteriores á data de realización de dita festa ou actividade e, en todo caso, antes do 20 de decembro de 2015. Igualmente para o caso daquelas actividades que se desenvolvan de xeito continuado ao longo do ano, o prazo de xustificación rematará o 20 dedecembro de 2015. No caso de que a documentación xustificativa fose incorrecta ou insuficiente, darase un prazo máximo de 10 días para a súa corrección e, de non cumprirse este requisito dentro do prazo concedido a tal efecto, e sempre que se acredite o cumprimento da finalidade, o importe da subvención reducirase proporcionalmente aos gastos correctamente xustificados, se fose o caso, aplicando o coeficiente de financiamento. Os gastos de aloxamento, manutención e desprazamentos admitiranse só cando garden relación directa coa actividade e sexan necesarios para esta. Os gastos de manutención non poderán superar o 50% da subvención concedida. Son causas de reintegro da subvención, xunto cos intereses de demora correspondentes, as establecidas no Título II da Lei 38/2003, do 17 de novembro, Xeral de Subvencións. Os beneficiarios das subvencións quedarán sometidos ás responsabilidades e réxime sancionador establecidos na Lei 38/2003 Xeral de Subvencións. Para os supostos non previstos nas presentes bases serán de aplicación as normas incluídas nas Bases de Execución do Presuposto do Concello de Lalín para o exercicio 2015, na Lei 38/2004, do 17 de novembro, Xeral de Subvencións e no seu Regulamento aprobado por Real Decreto 887/2006, do 21 de xullo, e por último a Lei 9/2007 de Subvencións de Galicia. Lalín, 21 de abril de 2015.— O Concelleiro Delegado de Facenda, Manuel Gómez Estévez.